FORELØBIGT FORSLAG TIL TILLÆGS- OG ÆNDRINGSBUDGET nr. 5 TIL BUDGETTET FOR 2001 SEKTION I - PARLAMENTET

(forelagt af Kommissionen)

I henhold til:

- artikel 78 i traktaten om oprettelse af Det Europæiske Kul- og Stålfællesskab

- artikel 272 i traktaten om oprettelse af Det Europæiske Fællesskab

- artikel 177 i traktaten om oprettelse af Det Europæiske Atomenergifællesskab

- artikel 15 i finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning nr. 762/2001 af 9. april 2001 [2],

[1] EFT L 356 af 31.12.1977, s. 1.

[2] EFT L 111 af 20.4.2001, s. 1.

Efter at have modtaget Parlamentets anmodning forelægger Europa-Kommissionen hermed på baggrund af nedenstående begrundelse budgetmyndigheden det foreløbige forslag til tillægs- og ændringsbudget nr. 5/2001.

***

Der udarbejdes et særskilt teknisk bilag om tillægs- og ændringsbudgettets finansiering.

BEGRUNDELSE

1. Europa-Parlamentets ejendomspolitik har nu været fastlagt og gennemført i en række år. Formålet er at sikre, at der findes bygninger, der svarer til institutionens specifikke behov på de forskellige arbejdssteder, erhverve de benyttede bygninger på det mest hensigtsmæssige, juridiske grundlag og finansiere ejendomserhvervelsen over en relativt kort periode for at reducere ejendomsudgiftsbyrden for kommende budgetter.

På grundlag af afgørelser, der er truffet af andre organer, skal Parlamentet udøve sin virksomhed på de tre hovedarbejdssteder: Bruxelles, Luxembourg og Strasbourg. Det indebærer alvorlige finansielle begrænsninger.

2. For så vidt muligt at reducere den finansielle byrde, der har væsentlig indvirkning på Europa-Parlamentets eget budget, har Parlamentet de sidste ti år foretaget acontobetalinger for at fremskynde betalingen af bygningsudgifterne og dermed reducere ejendomsudgiftsbyrden for kommende budgetter.

Generalsekretærens beretning om den flerårige udvikling under udgiftsområde 5 og mulige besparelser i forbindelse med det interinstitutionelle samarbejde understregede i hovedkonklusionerne, at eventuelle besparelser i 2003 ikke vil være tilstrækkelige til at dække de nødvendige supplerende udgifter til den kommende udvidelse.

På den baggrund vil et TÆB for Europa-Parlamentet i 2001 bidrage til at foregribe betalinger til bygningerne, der efter planen skulle falde i 2003.

3. Disse acontobetalinger var blandt andet mulige på grund af to tillægs- og ændringsbudgetter i 1996 og 1998 og på grund af besparelser i institutionens driftsbudget siden 1992.

Indtil nu har den fremskyndede betaling sammen med de normale betalinger medført en fuldstændig tilbagebetaling af Paul-Henri Spaak-bygningen i regnskabsåret 1995 og 1996. Den samlede resterende betaling for Spinelli-bygningen blev foretaget inden juli 2001.

4. Disse acontobetalinger har haft en gavnlig virkning på Europa-Parlamentets løbende budget. Hvis disse acontobetalinger ikke var blevet foretaget, ville det have været nødvendigt at forhøje Europa-Parlamentets budget for 2002 op over loftet på 20% af bevillingerne under udgiftsområde 5 "administration" i de finansielle overslag.

5. I betragtning af den aktuelle ejendomssituation bør Europa-Parlamentet fortsætte med acontobetalingsmetoden for at reducere ejendomsudgiftsbyrden for kommende budgetter. Acontobetalingspolitikken bør fortsættes for så vidt angår LOUISE WEISS-bygningen i Strasbourg. I løbende priser giver en acontobetaling på EUR 10 mio. en forventet besparelse i renter over en 10-årsperiode på EUR 1,8 mio.

6. Derfor anmodes der hermed om, at der stilles bevillinger på i alt EUR 24 800 000 til rådighed på 2001-budgettet til en fremskyndet finansiering af LOUISE WEISS-bygningen.

7. For regnskabsåret 2001 er den disponible margen under udgiftsområde 5 "administration" EUR 24 859 163.

Oversigtstabel

Tillægs- og ændringsbudgettets indvirkning på det finansielle overslag

>TABELPOSITION>

(*) Under hensyntagen til anvendelsen af fleksibilitetinstrumentet for Serbien med 200 mio. EUR.

OVERSIGT OVER INDTÆGTER OG UDGIFTER FORDELT PÅ DE ENKELTE SEKTIONER

SEKTION I - PARLAMENTET

INDTÆGTER

De Europæiske Fællesskabers bidrag til finansieringen af

Europa-Parlamentets udgifter for regnskabsåret 2001

>TABELPOSITION>

UDGIFTER

AFSNIT 2

EJENDOMME, MATERIEL OG FORSKELLIGE DRIFTSUDGIFTER

KAPITEL 2 0 -- INVESTERING I FAST EJENDOM, LEJE AF EJENDOMME OG ANDRE OMKOSTNINGER I FORBINDELSE HERMED

>TABELPOSITION>